‘TTA’โต้ไม่เป็นจริงพร้อมชี้แจงดีเอสไอ
TTA ได้รับหนังสือจากดีเอสไอให้ผู้บริหารเข้ารับทราบข้อกล่าวหา ยันข้อหาที่กล่าวไม่มีมูล ยกให้บริษัทกฎหมายดูแลแทน
21 ธ.ค. 2554

TTA ได้รับหนังสือจากดีเอสไอให้ผู้บริหารเข้ารับทราบข้อกล่าวหา ยันข้อหาที่กล่าวไม่มีมูล ยกให้บริษัทกฎหมายดูแลแทน
บริษัท โทรีเซนไทย เอเยนต์ซีส์ (TTA) ได้แจ้งว่า บริษัทได้มอบหมายให้บริษัท เบเคอร์ แอนด์ แม็คเค็นซี่ เป็นตัวแทนของบริษัทในการดำเนินการเกี่ยวกับคดีความ หลังจากบริษัทได้รับหนังสือจากกรมสอบสวนคดีพิเศษ (ดีเอสไอ) ให้ผู้บริหารเข้ารับทราบข้อกล่าวหาของนายบรรเจิด สถาวรานนท์ และพวก ในวันที่ 20 ธ.ค. 2554 
ผู้บริหารของ TTA ขอยืนยันว่าบริษัทมีการบริหารจัดการอย่างโปร่งใส มีความเป็นมืออาชีพ บริษัทยินดีจะให้ความร่วมมือในการให้ข้อมูลตามที่ดีเอสไอร้องขอ และพิสูจน์ให้เห็นว่าข้อกล่าวหาเหล่านี้ไม่มีมูลความจริงแต่อย่างใด
TTA เป็นบริษัทจดทะเบียน ดำเนินงานอย่างโปร่งใส การตัดสินใจลงทุนแต่ละครั้งผ่านขั้นตอนการวิเคราะห์ตรวจสอบกิจการก่อนเข้าลงทุนโดยละเอียด และจะสามารถสร้างมูลค่าและผลตอบแทนให้ผู้ถือหุ้นได้ในระยะยาว 
บริษัทขอสงวนสิทธิที่จะดำเนินการทางกฎหมายใดๆ เพื่อปกป้องผลประโยชน์ขององค์กร พนักงาน และผู้ถือหุ้นโดยรวม